వెబ్ ఛాట్
వెబ్ ఛాట్ అనగా అంతర్జాలంలో ఒకరి ఇంకొక సమూహంతో పాల్గొనే చర్చావేదిక. ఈ సౌలభ్యాన్ని గూగుల్, యాహూ, మైక్రోసాఫ్ట్, ఫేస్బుక్ లాంటి వివిధ అంతర్జాల స్థలాలు, సాంప్రదాయక ఇంటర్నెట్ రిలే ఛాట్ నడుపువారుఅందచేస్తున్నారు. ప్రపంచంలో ఎక్కడనుండైనా అంతర్జాల అనుసంధానము ద్వారా ఒకరునొకరు కలుసుకొని, ఆసక్తిగల విషయాలపై చర్చించి ఉపయోగకరమైన ప్రణాళికలో పాల్గొనటానికి ఇది ఒక సదవకాశం.
దీనిని రెండు రకాలుగా మనం విభజించవచ్చు. ఒక సమూహంలో సభ్యుడై వుండి అదే సమూహంలో ఒకరు అంతకంటే ఎక్కువమందితో సంభాషించడానికి ఉపయోగపడేది మొదటిది. ఏ సమూహంలో ఖాతా లేకుండా, స్వేచ్ఛగా జరిగే చర్చలలో పాల్గొనటానికి అవకాశం కలిగేది రెండవది.
మీరు గూగుల్ లో కాని, యూహూలోకాని చేరినప్పుడు, మీ మెయిల్ చూపించే తెరలో సత్వర సందేశ పట్టీ కూడా కనబడుతుంది. దానిలో మీతో ఈ మెయిల్లో సంపర్కంలో వుండే మీ స్నేహితులపేర్లు కనబడతాయి. ఒకవేళ కనబడకపోతే వారిని మీరు ఆహ్వానించవచ్చు. అలా కనబడేవారి ప్రస్తుత స్థితి (అందుబాటులో వున్నారా లేదా) రంగులతో తెలుస్తుంది. ఎవరైనా అందుబాటులోవున్నవారి పేరుపై రెండవ మౌస్ ని క్లిక్ చేస్తే, వారిని ఛాట్ (సంభాషణ) జరపటానికి అదేశం కనబడుతుంది.
ఛాట్ లో వ్యక్తిగత ఖాతాలు, ప్రసార ఖాతాలు అని రెండురకాలు. మీరు ఒక సమూహంలో చేరి పంపే సందేశాలు వ్యక్తిగత ఖాతాల క్రిందికి, మీరు ఎవరికి ప్రత్యేకించి ఉద్దేశించకుండా పంపే సందేశాలు ప్రసారఖాతాలు క్రిందికి వస్తాయి. ఫ్రీనోడ్ (freenode) సైట్ లో చాలా పాతదైన ఇంటర్నెట్ రిలే ఛాట్ (irc) వ్యక్తిగత ఖాతాకి ఉదాహరణ, ట్విట్టర్ ప్రసార ఖాతాకి ఉదాహరణ. ప్రసార ఖాతాలో మీ సందేశాలు ప్రసారమే కాకుండా మీరు ఇంకొకరికి వుద్దేశించి లేక వారిని పేర్కొంటు సందేశాలు పంపవచ్చు.
ఇంటర్నెట్ రిలే ఛాట్ ను ప్రత్యేకమైన సాఫ్ట్వేర్ లేక బ్రౌజర్ ద్వారా వాడవచ్చు. వాటిని గురించి వివరంగా తెలుసుకుందాము.
ఉబుంటులో ఎంపథీ అనబడే అనువర్తనము ద్వారా, చాలా సత్వర సందేశిని వ్యవస్థలతో సంభాషించడానికి వీలవుతుంది. స్థాపన తర్వాత, మీ తెర పై పేనెల్ లో కుడివైపు కవరు ప్రతిమపై నొక్కి ఛాట్ మెనూ నొక్కితే మీరు ఖాతాలను జతపరచుకోవచ్చు. మీరు ఫ్రీనోడ్ ను ఎంచుకుంటే మీ నిక్ నేమ్ ప్రవేశపెట్టాలి. ఆ తరువాత నిక్ సర్వర్ లో /join #wikipedia-te నొక్కితే మీరు ఆ ఛాటింగ్ గదిలో చేరతారు. దానిలోనున్న వారు పంపే సందేశాలు మీరు చూడవచ్చు. మీరు సందేశాలు పంపవచ్చు.
దీనిలో ప్రవేశించడానికి మీ విహరిణిలో వెబ్ ఛాట్ అంతర్జాల చిరునామా (ఉదాహరణకి http://webchat.freenode.net/ ) ప్రవేశపెట్టాలి. అప్పుడు అనుసంధానమయ్యేతెర కనబడుతుంది. దానిలో మీరు వాడదలచుకున్న ముద్దుపేరు, చేరాలనుకున్న సమావేశం (ఛానల్) పేరు ప్రవేశపెట్టి, మీరు యంత్రం కాదని నిర్థారించుటకు కేప్చాలో చూపించబడిన అక్షరాలను టైప్ చేసి కనెక్ట్ అనే అదేశం ప్రవేశపెట్టాలి. కేప్చాలో చూపించిన అక్షరాలు మీరు సరిగా గుర్తించలేనపుడు, రీలోడ్ (Reload) బొత్తాము (బటన్) నొక్కితే కొత్త కేప్చా చూపెట్టపడుతుంది. అలా మీరు ఎన్ని సార్లయినా ప్రయత్నించవచ్చు. అప్పుడు కొత్త తెరలో మీ వెబ్ ఛాట్ అభీష్టాలను తెలిపే బొమ్మ ప్రక్కన జారుడుపెట్టె గుర్తు, అనుసంధాన స్థితిని (Status) తెలిపే ఉపపేజి తర్వాత మీరు చేరిన ఛానల్ మెనూ (#wikipedia-te) కనబడతాయి. మీరు చేరిన ఛానల్ లో మీ పేరు కుడివైపు పట్టీలో కనబడుతుంది. మీరు సందేశాలను తెర క్రిందభాగంలో టైప్ చేసి ప్రవేశపెట్టవచ్చు. మీరు పంపిన మరియు ఇతరులు పంపిన సందేశాలను కాలానుగుణంగా తెరపై చూపెట్టబడతాయి. ఒకవేళ మీరు వేరే పనిలోబడి ఈ తెర మరుగునపడేస్తే, మీరు ఛానల్ లో వాడిన పేరును ఇతరులు సందేశాలలో వాడినప్పుడు మీకు శ్రవణ మాధ్యమం ద్వారా లేక మీ విహరిణిలో ఈ తెరని చూపించే బొమ్మ వెలిగి ఆరిపోవడంద్వారా మీకు హెచ్చరికలు అందచేయబడ్తాయి. దీనికి మీ వ్యవస్థలో అడోబి ఫ్లాష్ ‌‌ప్లేయర్ స్థాపించివుండాలి. అది సరిగా వున్నదీ లేనిదీ పరిశీలించటానికి జాల చిరునామా వాడండి. ఆ తరువాత ధ్వని సమస్యలేదని నిర్ణయించుకోటానికి ఈ పరీక్షా పేజీలో  రెండవ దృశ్య శ్రవణ ‌విషయాన్ని నడిపి చూడండి. మీరు ఛానల్ లో చేరినప్పుడు అక్కడున్న వారి పేరు వాడి హెచ్చరించండి. ఇక మీరు సంభాషించవచ్చు.
మరింత నేర్చుకోటానికి చూడండి.